laion/Wikipedia-Exotic huggingface dataset:
Aboubakar Kamara

Aboubakar Kamara (sündinud 7. märtsil 1995 Gonesse'is) on Prantsusmaal sündinud Mauritaania jalgpallur, kes mängib ründajana Kreeka kõrgliiga klubis PAE Olympiakós ja Mauritaania jalgpallikoondises. Ta alustas klubikarjääri Monacos, debüteerides Prantsusmaa kõrgliigas hooajal 2014–15. Hooajal 2015–2016 mängis ta Belgia kõrgliigaklubis Kortrijk. Hooaja 2015–16 keskel liitus ta Amiens'ga, mis mängis toona Prantsusmaa tugevuselt kolmandas liigas. Hooajal 2016–17 mängis ta Amiens'ga Prantsusmaa esiliigas, kus Kamara lõi 11 väravat. 2017. aasta juulis sõlmis ta lepingu Inglismaa esiliigaklubiga Fulham. Hooajal 2017–18 lõi Kamara Inglismaa esiliigas seitse väravat. 5. detsembril 2019 lõi ta mängus Leicester City vastu oma esimese värava Inglismaa kõrgliigas. Ta lõi seejärel kõrgliigas veel kaks väravat, kuid suundus hooaja teises pooles laenule Türgi kõrgliiga klubisse Yeni Malatyaspor. Hooaja 2020–21 teises pooles mängis ta laenul Prantsusmaa kõrgliigaklubis Dijon. 2021. aasta augustis siirdus ta 3,5 miljoni euro eest Kreeka kõrgliigaklubisse Aris. Hooajal 2021/22 lõi Kamara Kreeka kõrgliigas kaheksa väravat. 2022. aasta juulis sõlmis ta kolmeaastase lepingu Olympiakósega. Mauritaania jalgpallikoondises debüteeris Kamara 26. märtsil 2021 Aafrika rahvaste karikavõistluste valikmängus Maroko vastu. Koondisekarjääri esimese värava lõi ta järgmises mängus 30. märtsil Kesk-Aafrika Vabariigi vastu. Ta kuulus Mauritaania koondisse 2022. aasta Aafrika rahvaste karikavõistlustel. Ta on Mauritaania ja Senegali päritolu. https://www.transfermarkt.com/aboubakar-kamara/nationalmannschaft/spieler/290951 (vaadatud 3.7.2022) https://www.national-football-teams.com/player/82024/Aboubakar_Kamara.html (vaadatud 16.1.2022) "La Mauritanie concurrencée par le Sénégal pour Bingourou et Aboubakar Kamara". football365.fr. 15.3.2019. Vaadatud 16.1.2022 "Fulhamis puhkes penaltitüli. Treener Ranieri: tahtsin teda tol momendil tappa Fulhamis puhkes penaltitüli. Treener Ranieri: tahtsin teda tol momendil tappa". sport.ohtuleht.ee. 30.12.2018 "Politsei vahistas Mattias Käidi klubikaaslase keset treeningväljakut". sport.postimees.ee. 23.1.2019.
Saîf-Eddine Khaoui

Saîf-Eddine Khaoui (araabia keeles سيف الدين خاوي; sündinud 27. aprillil 1995 Pariisis) on Prantsusmaal sündinud Tuneesia jalgpallur, kes mängib poolkaitsjana Prantsusmaa kõrgliiga klubis Clermont ja Tuneesia jalgpallikoondises. Hooajal 2013–14 debüteeris ta Prantsusmaa esiliigas Toursi meeskonnas. 2016. aasta juunis liitus ta Prantsusmaa kõrgliiga klubiga Marseille Olympique. Hooajal 2017–2018 mängis ta Marseille Olympique'ist laenul Prantsusmaa kõrgliiga klubis Troyes ja 2018–19 SM Caenis. 2021. aasta augustis sõlmis ta kaheaastase lepingu Clermont'ga. Tuneesia jalgpallikoondises debüteeris Khaoui 23. märtsil 2018 sõprusmängus Iraani vastu. Koondisekarjääri kaks esimest väravat lõi ta 15. novembril 2019 Aafrika rahvuste karikavõistluste valikmängus Liibüa vastu. Ta on kuulunud Tuneesia koondisse 2018. aasta maailmameistrivõistlustel ja 2022. aasta Aafrika rahvaste karikavõistlustel. https://int.soccerway.com/players/-/309764/ (vaadatud 16.1.2022) https://www.national-football-teams.com/player/70783/Saif_Eddine_Khaoui.html (vaadatud 16.1.2022)
Liispõllu

Liispõllu on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Võnnu valda. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Óscar de Marcos

Óscar de Marcos Arana (sündinud 14. aprillil 1989 Laguardias) on Hispaania jalgpallur, kes mängib poolkaitsja või kaitsjana Hispaania kõrgliiga klubis Athletic Bilbao. Ta alustas klubikarjääri Deportivo Alavésis, debüteerides hooajal 2008–09 Hispaania esiliigas. Alates 2009. aasta juulist on ta mänginud Athletic Bilbaos. Klubiga on ta aastatel 2015 ja 2021 võitnud Hispaania superkarika Supercopa de España. De Marcos kuulus Hispaania kuni 20-aastaste koondisse 2009. aasta juunioride maailmameistrivõistlustel.
Yeray Álvarez

Yeray Álvarez López (tuntud lihtsalt kui Yeray ; sündinud 24. jaanuaril 1995 Barakaldos) on Hispaania jalgpallur, kes mängib keskkaitsjana Hispaania kõrgliiga klubis Athletic Bilbao. Athletic Bilbaoga liitus ta 2008. aastal. Hooajal 2014–15 mängis ta klubi reservmeeskonnas Hispaania tugevuselt kolmandas liigas ja hooajal 2015–16 Hispaania esiliigas. Alates hooajast 2016–17 on ta mänginud Athletic Bilbao põhimeeskonnas. 2021. aastal võitis ta klubiga Hispaania superkarika Supercopa de España. Hispaania jalgpallikoondise juurde kutsuti Yeray 2018. aastal, kuid Hispaania koondises ta debüüti ei ole teinud. 2020. aasta novembris debüteeris ta Baskimaa jalgpallikoondises.
Dani García

Daniel García Carrillo (sündinud 24. mail 1990 Zumarraga) on Hispaania jalgpallur, kes mängib poolkaitsjana Hispaania kõrgliiga klubis Athletic Bilbao. Hooajal 2009–10 debüteeris ta Hispaania tugevuselt kolmandas liigas Alicante meeskonnas. Hooajal 2011–12 mängis ta samas liigas Getafe reservmeeskonnas. Aastatel 2012–2018 mängis ta SD Eibaris, kellega tõusis 2013. aastal Hispaania esiliigasse ja sealt 2014. aastal Hispaania kõrgliigasse. 2018. aasta juunis sõlmis ta kolmeaastase lepingu Athletic Bilbaoga. 2021. aastal võitis ta klubiga Hispaania superkarika Supercopa de España. 2014. aastal debüteeris García Baskimaa jalgpallikoondises.
Pelagoonia

See artikkel räägib piirkonnast Põhja-Makedoonias ja Kreekas. Poliitilise üksuse kohta vaata artiklit Pelagoonia statistiline piirkond. Pelagoonia (makedoonia keeles Пелагонија, Pelagonija; kreeka keeles Πελαγονíα, Pelagonía) on piirkond Makedoonias. Selle nimi tuleneb seal asunud antiikaegse kuningriigi nimest. Vana-Pelagoonia asus tänapäeva Põhja-Makedoonia Prilepi, Mogila, Novaci, Kruševo ja Krivogaštani valla ning Kreeka Florina, Amyntaio ja Prespese valla aladel. Antiikajal piirnes Pelagoonia põhjas ja idas Paiooniaga, lõunas Lynkestise ja Almopiaga ning läänes Illüüriaga. Pelagoonias elas pelagoni rahvas, kes kuulus Ülem-Makedoonia Vana-Kreeka hõimude hulka. Nad paiknesid peamiselt Pelagoonia tasandikul ning olid osa molosside riigist. Neljandal sajandil eKr vallutas need alad Makedoonia Kuningriik ning Pelagooniast sai Makedoonia riigi provints. Keskajaks oli Pelagoonia nimi saanud laiema tähenduse. Seetõttu toimus 1259. aasta Pelagoonia lahing ka Orestises ja tänapäeva Kastoriá piirkonnaüksuses. Strabon nimetas Pelagooniat Tripolitiseks ning mainis vaid ühte linna, Azorust, kuigi Pelagoonias oli ilmselt kolm suuremat asulat. Teada on kaks kuulsat pelagoonlast: Pelagon (kes kreeka mütoloogias oli jõejumal Axiuse (tänapäeva Aksios ehk Vardar) poeg ja Homerose eeposes "Ilias" Asteropaiose isa) ja Menelaus, kes oli Pelagoonia kuningas, kes läks pärast Philippos II vallutusi eksiili Ateenasse. Tänapäeval on Pelagoonia tasandik Põhja-Makedoonias ja Kreeka Makedoonias. Seal asuvad Põhja-Makedoonia lõunapoolsed linnad Bitola ja Prilep ning Loode-Kreeka linn Florina. Pelagooniasse jääb ka Medžitlija-Níki piiriületuspunkt. Aladelt on leitud palju antiikaegseid esemeid. 137 000 hektari suurune ala Pelagooniast on BirdLife Internationali IBA-ala, kuna seal elutsevad näiteks valgesilm-vart, valge-toonekurg, jämejalg, kivikakk, siniraag, stepi-tuuletallaja ja mustlauk-õgija. Vana-Kreeka hõimude loend Pelagoonia statistiline piirkond Strabo 9.5: For in consequence of the renown and ascendency of the Thessalians and Macedonians, those Epeirote, who bordered nearest upon them, became, some voluntarily, others by force, incorporated among the Macedonians and Thessalians. In this manner the Athamanes, Aethices, and Talares were joined to the Thessalians, and the Orestae, Pelagones, and Elimiotae to the Macedonians. John Boardman and N. G. L. Hammond. The Cambridge Ancient History Volume 3, Part 3: The Expansion of the Greek World, Eighth to Sixth Centuries BC. Cambridge: Cambridge University Press, 1982, p. 284. A J Toynbee. Some Problems of Greek History, Pp 80; 99-103 "Pelagonia". BirdLife Data Zone. BirdLife International. 2021. Vaadatud 12. märts 2021.  Pelagoonia – pildid, videod ja helifailid Wikimedia Commonsis Pelagonian margins in central Evia island (Greece) The oldest rocks of Greece: first evidence for a Precambrian terrane within the Pelagonian Zone The ancient city of Pelagonia in the historical and epigraphic monuments
Teine Donetski lennuvälja lahing

Teine Donetski lennuvälja lahing oli Ukrainas Donetski oblastis Donetski keskusest umbes 10 kilomeetri kaugusel loodes asuval lennuväljal 28. september 2014 – 21. jaanuar 2015 toimunud lahing valitsusvastaste ja Ukraina riiki toetavate jõudude vahel. Alates 2014. aasta 28. septembrist ägenesid valitsusvastaste jõudude rünnakud lennujaama kaitsvate valitsusvägede vastu. Kaotusi kandsid mõlemad pooled, hukkunuid oli ka tsiviilelanikkonna seas. 21. jaanuaril 2015 otsustasid Ukraina valitsusväed taganeda, sest lennujaam oli praktiliselt hävinenud ja pärast seda läksid Donetski lennujaama rusud valitsusvastaste jõudude kontrolli alla. 11. mail 2015 linastus üheaegselt kuuel Ukraina telekanalil lennujaama kaitsele pühendatud dokumentaalfilm "Lennujaam". 16. jaanuaril mälestatakse Ukrainas Donetski lennujaama kaitsnud võtlejaid, keda nimetatakse küborgiteks (Кіборгі). Зеленський провів кадрові призначення в ЗСУ: змінив командувачів Повітряних сил та Десантно-штурмових військ (vaadatud: 04.08.2022) 16 січня - День пам’яті українських Кіборгів - galinfo.com.ua, 16 січня, 2019 (vaadatud 16.01.2022)
Lääniste

Lääniste on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Võnnu valda. Külas asub üle Ahja jõe viiv Lääniste sild. Ahja jõe läänekaldal asub Lääniste linnamägi. Külas tegutseb Lääniste Külaselts. Küla territooriumi lõunaosa jääb põldude ja põhjaosa metsa alla. QTH-lokaator on KO38NG. Kastre kalmistu Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Lääniste matkarada
Hervé Le Tellier

Hervé Le Tellier (sündinud 21. aprillil 1957 Pariisis) on prantsuse lingvist, kirjanik ja ajakirjanik. Ta on lõpetanud Pariisi 1. Ülikooli juures oleva Pariisi ajakirjanike koolituskeskuse (Centre de formation des journalistes de Paris). Pariisis sündinuna alustas ta oma karjääri teadusajakirjanikuna ja liitus kirjandusliku rühmitusega Oulipo aastal 1992. Eesti keelde on tema romaanidest tõlgitud aastal 2020 prantsuse keeles ilmunud L'anomalie, eesti keeles ilmus romaan aastal 2021 sarjas Punane raamat, tõlkija Sirje Keevallik. 2020 – Goncourti auhind (teose L'anomalie eest)
Loodi–Helme tee

Loodi–Helme tee (registrinumbriga 24162) on Eesti kõrvalmaantee. Tee pikkus on 37,999 km. Tee saab alguse Loodi külas Imavere – Viljandi – Karksi-Nuia maantee 59. kilomeetril ja lõppeb Helme alevikus Valga–Uulu maantee 32. kilomeetril. Riigimaanteede nimekiri ja riigimaanteede liigid Riigi Teatajas
Ülem-Makedoonia

Ülem-Makedoonia (kreeka keeles Ἄνω Μακεδονία, Ánō Makedonía) oli üks kahest Vana-Makedoonia osast. Ülem-Makedoonia oli Makedoonia Kuningriigi läänepoolses osas, teist Makedoonia osa tuntakse Alam-Makedooniana. Ülem-Makedoonia liideti Makedoonia Kuningriigiga 4. sajandi alguses eKr ning selle elanikud said alammakedoonlastega võrdsed õigused. Ülem-Makedoonia piirkonnad olid Elimiotis, Eordaea, Orestis, Lynkestis, Pelagoonia, Deuriopus, Atintania, Tymphaea ja Dassaretae. Tänapäeval on kunagise Ülem-Makedoonia aladel Kreeka Lääne-Makedoonia piirkond ja Põhja-Makedoonia edelaosa. Hekataios ja Strabon liigitasid Ülem-Makedoonia Epeirose alla. Ülem-Makedooniast olid pärit kolm tähtsaimat helleni dünastiat: Ptolemaioste dünastia Eordaeast, Seleucidi dünastia Orestisest ja Antigoniidide dünastia Elimiotisest. Vana-Makedoonia ajalugu Alam-Makedoonia Kreeka-rooma geograafide loend Joseph Roisman, Ancient Greece from Homer to Alexander: The Evidence, Wiley-Blackwell, 2011, p.520 Eugene N. Borza, In the shadow of Olympus: the emergence of Macedon, Princeton University Press, 1991, p.31 Michael M. Sage, Warfare in ancient Greece: a sourcebook, Routledge, 1996, p.162 Robin J. Lane Fox (editor), Brill's Companion to Ancient Macedon: Studies in the Archaeology and History of Macedon, 650 BC - 300 AD, 2011, p.95 Map of the growth of Macedonia 4th BC - Upper Macedonia is shown in light-brown - Retrieved from Eliznik. com.
Friedrich II (Baden-Eberstein)

Friedrich II (suri 22. juunil 1333) oli valitsev Baden-Ebersteini markkrahv 1291. aastast kuni oma surmani. Ta oli Hermann VII ja Trunhendingeni Agnese (suri pärast 15. märtsi 1309) poeg. Ta oli kaks korda abielus. Ta abiellus enne 16. oktoobrit 1312 Weinsbergi Agnesega (suri 3. mail 1320). Pärast Agnese surma abiellus ta Vaihingeni Margaretega (suri 1348). Nad said järgmised lapsed: Hermann IX (suri 13. aprillil 1353) Friedrich Agnes (suri 1361), Lichtenthali kloostri abtiss Irmgard, nunn Lichtenthali kloostris Maria, nunn Lichtenthali kloostris Tema poeg Hermann IX sündis esimesest abielust. Pole selge, millisest abielust sündisid teised lapsed. Badeni valitsejate loend
Hermann IX (Baden-Eberstein)

Hermann IX (suri 13. aprillil 1353) oli Ebersteini valitsev isand. Ta oli Baden-Ebersteini markkrahvi Friedrich II ja Weinsbergi Agnese (suri 3. mail 1320) poeg. Pärast isa surma 1333. aastal sai temast Baden-Ebersteini markkrahv. 1344. aastal andis ta Yburgi linnuse markkrahv Rudolf IV-le (suri 1348). 1350. aastal pärast Rudolf IV surma läänistas keiser Karl IV Yburgi linnuse taas Hermann IX-le. Samal aastal ostis ta Herrenalbi kloostrilt Mörschi küla. Rudolph IV oli müünud küla kloostrile võimalusega see tagasi osta. 3. juunil 1341 või varem abiellus ta Vaihingeni Matildega (suri 13. aprillil 1381). Nad said ühe poja, Friedrich IV. Kuna Friedrich IV suri enne oma isa, läks Eberstein tema nõole Rudolf VI Baden-Badeni pealiinis. Badeni valitsejate loend
Rookse

Rookse on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Võnnu valda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Trois-Rivières

Trois-Rivières on linn Kanadas Quebéci provintsis Mauricie halduspiirkonnas. See paikneb Saint-Mauricie ja Saint Lawrence'i jõe ühinemiskohas, külgnedes Bécancouri linnaga. See on osa tihedalt asustatud Québeci-Windsori koridorist, asudes umbes poolel teel Montréali ja Québeci linna vahel. Trois-Rivières on Mauricie majandus- ja kultuurikeskus. Koha asustasid prantsuse kolonistid 4. juulil 1634. aastal, sellest kujunes teine alaline asula Uus-Prantsusmaal. Canada 2021 Census  Trois-Rivières – pildid, videod ja helifailid Wikimedia Commonsis
Saint-Mauricie jõgi

Saint-Mauricie on jõgi Põhja-Ameerikas. See lähtub Gouini reservuaarist ja suubub Trois-Rivières' kohal Saint Lawrence'i jõkke.  Saint-Mauricie jõgi – pildid, videod ja helifailid Wikimedia Commonsis
Ling Hee Leong

Ling Hee Leong (lihtsustatud hiina kirjas 林熙隆; traditsioonilises hiina kirjas 林熙隆; sündinud 1969 Setiawanis) on Malaisia poliitik. Aastatel 2005–2008 oli ta MCA noorteliiga asejuht. Ta on ka MCA endise presidendi Ling Liong Sik vanim poeg. 2005. aasta MCA partei valimistel võitis Ling Hee Leong MCA noorteliiga asejuhi koha. Sellega seoses ütles tema isa Ling Liong Sik, et Ling Hee Leong võitis tänu oma võimetele ja andele. Aastatel 1996–1997 tekitas Ling Hee Loong poleemikat, kui ta ostis ärimees John Soh Chee Weni abiga 1,2 miljardi RM eest kuus börsiettevõtet. DAP peasekretär Lim Kit Siang esitas 13. juunil 1997 ACA-le raporti, et uurida, kas Ling Hee Leong oli seotud oma isa Ling Liong Siki poliitilise ja ministrimõju väärkasutamisega. 30. juulil 2003 teatas ACA pärast kuus aastat kestnud uurimist, et Ling Hee Leong ei ole börsiettevõtte omandamisel seadust rikkunud. EDWARDS, AUDREY (21. august 2005). "Hee Leong makes a grand entry". The Star (inglise). "Ling: My sons won on their own merits". The Star (inglise). 21. august 2005. "Money Doesn't Grow on Trees". edition.cnn.com. 7. veebruar 1997. Ching, Yap Mun (30. juuli 2003). "ACA clears Ling and son". Malaysiakini (inglise).
Terikeste

Terikeste on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Võnnu valda. Külas asub Terikeste Suitsumäe hiis ja hiiepärn. Terikeste külas on sündinud muusik Juhan Zeiger. Terikeste Äärumägi Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Leonard Grandell

Leonard August Mathias Grandell (1. oktoober 1894 Nauvo – 2. veebruar 1967 Helsingi) oli Soome kindralleitnant. Ta astus 1913. aastal õpilaseks Turu Rootsi reaallütseumi ja liitus Åbo Nationiga. Ta jätkas õpinguid Helsingi tehnikaülikooli tehnikaosakonnas aastatel 1913–1914 ja edasi Helsingi ülikooli filosoofiateaduskonna ajalooliste keelte osakonnas kuni 1915. aastani. Ta tegi õppereisi 1921. aastal Norrasse ja 1924. aastal Šveitsi, et tutvuda riigi miilitsasüsteemiga ning 1928. ja 1934. aastal Rootsi, et saada teadmisi Rootsi sõjaväeteenistusest. Tema õppereis 1935. aastal Saksamaale ja 1936. aastal Rootsi keskendus riikide majandusliku kaitsevalmiduse süsteemi tundmaõppimisele. Erikursuse läbis ta 1925. aastal Kaitseväe Ohvitseride Kooli kaitsekoolis ja 1926–1927 Sõjakooli üldosakonnas. Ta jäi aastal 1960 pensionile. Ta on maetud Helsingisse.
Eric Adams

Eric Leroy Adams (sündinud 1. septembril 1960 New Yorgis) on Ameerika Ühendriikide poliitik ja endine politseinik. Alates 1. jaanuarist 2022 on ta New Yorgi 110. linnapea. Ta on Demokraatliku Partei liige. New Yorgi politseis töötas Adams aastatel 1984–2006. Aastatel 2007–2013 kuulus Adams New Yorgi Osariigi Senatisse. Aastatel 2014–2021 oli ta New Yorgi Brooklyni linnaosa president. 2021. aasta novembris valiti Adams New Yorgi linnapeaks, võites ülekaalukalt Vabariikliku Partei kandidaati Curtis Sliwat.  Eric Adams – pildid, videod ja helifailid Wikimedia Commonsis
Fouad Bachirou

Fouad Bachirou (sündinud 15. aprillil 1990 Valence'is) on Prantsusmaal sündinud Komooride jalgpallur, kes mängib poolkaitsjana Küprose kõrgliiga klubis Omonia ja Komooride jalgpallikoondises. 2006. aastal liitus ta Paris Saint-Germaini noorteakadeemiaga, kuid klubi põhimeeskonnas tal debüüti teha ei õnnestunud. Aastatel 2010–2014 mängis ta Šotimaa esiliiga klubis Greenock Morton. 2014. aasta suvel liitus ta Rootsi esiliiga klubiga Östersunds, kellega tõusis 2015. aasta hooaja lõpus Rootsi kõrgliigasse. Aastatel 2018–2020 mängis Bachirou Rootsi kõrgliiga klubis Malmö FF. 2020. aasta augustis siirdus ta Inglismaa esiliiga klubisse Nottingham Forest, kuid pääses hooajal 2020–21 Nottingham Foresti meeskonnas väljakule vaid kolmes mängus. 2021. aasta augustis liitus ta Omoniaga. Komooride jalgpallikoondises debüteeris Bachirou 5. märtsil 2013 sõprusmängus Burkina Faso vastu. Ta kuulub Komooride koondisse 2022. aasta Aafrika rahvaste karikavõistlustel. https://www.national-football-teams.com/player/54800/Fouad_Bachirou.html (vaadatud 17.1.2022)
Toidusüsteem

Toidusüsteem hõlmab põllumajandussaaduste, toiduainete ja toidu tootmise, transpordi, müügi ja tarbimise ning selle käigus tekkivate ülejääkide ja jäätmete haldamise. Nimetatud mõiste tähistamiseks on pakutud ka terminit "toidundus". Euroopa Keskkonnaagentuur. Tootmisest jäätmeteni: toidusüsteem Terminipäevak "Terminipusast terminipesani", 2022. Toidusüsteemid ja loodusvarad. UN Environment Program (keelte valikus ka eesti keel)
Rudolf V (Baden-Pforzheim)

Rudolf V (suri 28. augustil 1361) oli Baden-Pforzheimi markkrahvi Rudolf IV (suri 25. juunil 1348) ja Oettingeni Maria (suri 10. juunil 1369) poeg. 1348. aastal sai ta oma isa asemel Baden-Pforzheimi markkrahviks. Keiser Ludwig IV pantis 1334. aastal Ortenburgi linnuse, Offenburgi, Gengenbachi ja Zell am Harmersbachi linnad ning keiserlikud valdused Ortenau piirkonnas Rudolf V isale. Kui saabus aeg laenu tagasimaksmiseks, ei olnud keiser Karl IV-l raha, mistõttu lubati Rudolfil need valdused endale jätta. Karl IV pantis Rudolfile ja Strasbourgi peapiiskop Berthold II-le ka Strassbourgi tolli. 26. augustil 1347 abiellus Rudolf Baden-Badeni markkrahvi Rudolf Hesso tütre Adelheidiga (suri 1370/73). See abielu jäi lastetuks. 1356. aastal sõlmis Rudolf pärimislepingu Baden-Badeni Rudolf VI-ga, milles Rudolf V määras Rudolf VI oma pärijaks. Pärast Rudolf V surma läks Baden-Pforzheim Baden-Badenile, sellega oli Baden taas ühendatud. Tema lesk abiellus 4. aprillil 1369 Tiersteini krahvi Walram IV-ga.
El Fardou Ben Nabouhane

El Fardou Mohamed Ben Nabouhane (araabia keeles الفردو محمد بن نبوهان; sündinud 10. juunil 1989) on Komooride jalgpallur, kes mängib ründajana Küprose kõrgliigaklubis APOEL ja Komooride jalgpallikoondises. Ben Nabouhane sündis India ookeanis asuvas Prantsusmaa meretaguses departemangus Mayotte. Jalgpalluri teekonda ta 2000. aastal Réunioni klubis Saint-Pierroise. 2006. aastal liitus ta Prantsusmaa klubiga Le Havre. Hooajal 2007–08 debüteeris ta Prantsusmaa esiliigas ning mängis hooajal 2008–09 ka Prantsusmaa kõrgliigas. Põhiliselt sai ta mänguaega Le Havre'i reservmeeskonnas. Aastatel 2010–2013 mängis ta kolm hooaega Vannes'is, esimene hooaeg Prantsusmaa esiliiga ja kaks hooaega Prantsusmaa tugevuselt kolmandas liigas. Aastatel 2013–2015 mängis Ben Nabouhane Kreeka kõrgliiga klubis Veria, lüües kahe hooaja jooksul 25 väravat. 2015. aasta juulis siirdus ta Kreeka suurklubisse PAE Olympiakós. Hooaja 2015–16 teises pooles mängis ta laenul Levadiakoses ning hooajal 2016–17 Paniónioses. Olympiakóses mängis ainult hooajal 2017–18, lüües 26. juulil 2017 UEFA Meistrite Liigas eelringi kohtumises kaks väravat Serbia klubi FK Partizani vastu. 2018. aasta jaanuaris liitus Ben Nabouhane mänginud Serbia kõrgliigaklubis Belgradi Crvena Zvezda, kellega tuli ta kuus korda Serbia meistriks. Hooajal 2018–19 lõi ta Serbia kõrgliigas 17 väravat ja valiti hooaja sümboolsesse koosseisu. 2023. aasta jaanuaris sõlmis ta kuni 2025. aasta maini kehtiva lepingu APOEL-iga. Komooride jalgpallikoondises debüteeris Ben Nabouhane 5. märtsil 2014 sõprusmängus Burkina Faso vastu. Koondisekarjääri esimese värava lõi ta 24. märtsil 2016 Aafrika rahvuste karikavõistluste valikmängus Botswana vastu. 2022. aasta septembri seisuga on Ben Nabouhane koondises löönud 17 väravat, millega on ta Komooride koondise läbi aegade suurim väravakütt. Ta kuulus Komooride koondisse 2022. aasta Aafrika rahvaste karikavõistlustel. "Έναρξη συνεργασίας με El-Fardou Ben". APOEL FC (kreeka). 16. jaanuar 2023. Vaadatud 17. jaanuaril 2023. https://www.national-football-teams.com/player/54801/El_Fardou_Ben_Nabouhane.html (vaadatud 17.1.2022) Statistics. national-football-teams.com. Vaadatud 17.1.2022
Võnnu alevik

Võnnu on alevik Tartu maakonnas Kastre vallas. Enne Eesti omavalitsuste haldusreformi 2017. aastal oli alevik Võnnu valla halduskeskus. Alevikus asub Võnnu kirik, kus tegutseb Võnnu Jakobi kogudus. Kiriku kõrval paikneb Võnnu Vabadussõja mälestussammas. Võnnus asus Võnnu kirikumõisa keskus. Alevikus asub Võnnu vana kalmistu (Võnnu uus kalmistu jääb Imste küla territooriumile). Alevikus tegutseb Võnnu Keskkool. Võnnus sündis Gustav Suits. Samast on pärit ka Martin Körber, Carl Eduard Körber ja Bernhard Eduard Otto Körber. Võnnu Vabadussõja mälestussammas II maailmasõjas hukkunute ühishaud Võnnu vanal kalmistul Sõõro külakooli hoone Võnnu Keskkool Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Pierre Sanfourche-Laporte

Pierre Sanfourche-Laporte (1774 Sarlat-la-Canéda – 1856 Paris) oli Belgia jurist. Aastatel 1832–1852 töötas ta advokaadina Brüssel kassatsioonikohtus. "Arhiivikoopia". Originaali arhiivikoopia seisuga 21. november 2021. Vaadatud 17. jaanuaril 2022.{{netiviide}}: CS1 hooldus: arhiivikoopia kasutusel pealkirjana (link) https://openlibrary.org/authors/OL2450137A/Pierre_Sanfourche-Laporte https://books.google.fr/books?id=yzUUCwAAQBAJ&pg=PA231&dq=Pierre+Sanfourche-Laporte+bruxelles#v=onepage&q=Pierre%20Sanfourche-Laporte%20bruxelles&f=false https://viaf.org/viaf/29914092/